જો કે, કેટલાક મહત્ત્વના કેદીઓના કહેવા મુજબ, ગોલેઝોવના ડબ્બાઓ વાંકાંચૂંકાં અંગોવાળા મૃતદેહોનો ઢગલો લઈને આવ્યા એ સમયે જ ઓસ્કરે યહૂદી કબ્રસ્તાનની જમીન ખરીદી હતી! પાછળથી મળી આવેલા અહેવાલોમાં ઓસ્કરે પોતે કહ્યા મુજબ, ગોલેઝોવના મૃતકોને માટે જ તેણે એ જમીન ખરીદી હતી. એક અહેવાલ મુજબ, સ્થાનિક ધર્મગુરુએ એવું સૂચન કર્યું હતું, કે ચર્ચની દિવાલોની પાછળના વિસ્તારમાં આત્મહત્યા કરી હોય તેવા લોકો માટે આરક્ષિત રાખવામાં આવેલી જગ્યાએ ગોલેઝોવના લોકોને દફનાવવા! જવાબમાં ઓસ્કરે તેમને કહેલું કે ગોલેઝોવના લોકો આત્મહત્યાને કારણે મૃત્યુ નથી પામ્યા! આ બધા તો સામુહિક હત્યાકાંડના મૃતકો હતા. આખરે ગોલેઝોવના કેદીઓ અને શ્રીમતી હોફસ્ટેટરના મૃત્યુને એકસરખા ગણીને તેમને ડ્યૂશ-બિલાઉ ગામના એ અજોડ યહૂદી કબ્રસ્તાનમાં સંપૂર્ણ વિધીપૂર્વક દફનાવવામાં આવ્યા હતા!